GSK Kerempuh: PLJUSKA
2026-01-30 20:00 - 21:30, 2026-02-13 20:00 - 21:30, 2026-02-18 20:00 - 21:30 (Europe/Zagreb) | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SVE ZBOG JEDNOG IMENA
2026-01-31 20:00 - 21:40, 2026-02-07 20:00 - 21:40, 2026-02-15 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta: Matthieu Delaporte & Alexandre de La Patellière
Redateljica: Saša Broz
Radnja predstave odvija se jedne večeri, na druženju obitelji i prijatelja. Sve započinje idilično, s Vincentom koji dijeli fotografiju svoje i Annine tek nedavno začete bebe. No ubrzo se dobra atmosfera drastično mijenja kada im Vincent objavi da će se dijete zvati Adolphe, što je francuski ekvivalent za Adolfa…
Ova vrhunska komedija hit je u više od 45 zemalja diljem svijeta, zahvaljujući iskričavosti dijaloga te detaljno oslikanim, vjerodostojnim i neodoljivim likovima s kojima se lako možemo poistovjetiti. Jedna od centralnih tema jest suparništvo između braće i sestara, tinjajuća ogorčenost i netrpeljivost koja se vrlo lako može razumjeti u bilo kojem okruženju.
U 90 minuta trajanja predstave nema ni sekunde pauze niti praznog hoda, pa tako protagonisti, ali ni publika, do samog kraja ne dolaze do daha. Tekst u mnogočemu asocira na Rezin komad ˝Bog masakra˝, kao i na kultni Genoveseov film ˝Perfetti sconosciuti˝ (“Potpuni stranci”).
Komad su napisali Matthieu Delaporte i Alexandre de la Patellière, a uspješno je adaptiran i za film, čiji je original također pratilo nekoliko varijanti remakea.
Pariška produkcija osvojila je šest nominacija za nagradu Molière, uključujući i onu za najbolju komediju, dvije nominacije za najboljeg sporednog glumca za Jean-Michela Dupuisa i Guillaumea de Tonquédeca, zatim za najbolju sporednu glumicu za Valérie Benguigui, najboljeg dramatičara za Matthieua Delaportea i Alexandrea de la Patellièrea i najbolju režiju za Bernarda Murata.
Prevoditeljica: Vanda Mikšić
Autorica adaptacije i dramaturginja: Dora Delbianco
Scenografkinja: Sara Haas
Kostimografkinja: Mia Popovska
Suradnica za scenski pokret: Nastasja Štefanić Kralj
Oblikovatelj svjetla: Aleksandar Čavlek
Inspicijentica: Lorena Matešić
Igraju:
Élisabeth Garaud-Larchet – Anita Matić Delić
Pierre Garaud, Élisabethin muž – Damir Poljičak
Claude Gratignol, Élisabethin prijatelj iz djetinjstva – Domagoj Ivanković
Vincent Larchet, Élisabethin brat – Borko Perić
Anna Caravati, Vincentova partnerica – Mirela Videk Hranjec
Popusti na grupne posjete (10 i više osoba)
Prodaja na tel. 01/4833 645, 01/4833 646

Izložba Ji Suk Baek
2026-02-02 18:00 - 2026-02-27 18:00 | Knjižnica Marije Jurić Zagorke, Krvavi most 2, Zagreb, Croatia (Local Name: Hrvatska)
Izložba južnokorejske slikarice Ji Suk Baek u izlozima Knjižnice Marije Jurić Zagorke.

GSK Kerempuh: CLUEDO - društvena igra na sceni
2026-02-03 20:00 - 21:50, 2026-02-05 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Sandy Rustin
Prijevod, režija i adaptacija: Nina Kleflin
Ova je krimi komedija nastala kao adaptacija filma “Clue” iz 1985., a sve zajedno inspirirano je poznatom detektivskom društvenom igrom Clue, kod nas nazvana Cluedo, oživljenom na sceni. Tekst i nosi naslov “Clue: Na sceni!”
Šestero gostiju pozvano je na večernju zabavu koju organizira anonimni domaćin. Svatko od njih dobije fiktivno svoje ime specijalno za tu priliku — Colonel Mustard, Mrs. White, Mr. Green, Mrs. Peacock, Professor Plum, and Miss Scarlet. Kroz protok vremena, otkriva se kako svi imaju nešto zajedničko, svi su žrtve istog ucjenjivača, onog istog koji je druženje i organizirao. Svakome je dodijeljeno oružje i mogućnost izbora: dvostruko platiti ucjenjivaču ili ubiti nedužnog batlera. Slijedi totalna ludnica, komedija dijaloga i slapstika u noći punoj zagonetki i smijeha, a sve do otkrivanja ubojice.
Komedija, baš kao i društvena igra, ima nekoliko krajeva. Bila je riječ o čak 200 kombinacija koje se međusobno razlikuju te ih bira publika putem karata. Sve se odvija na šahovskom polju i sama je priča namijenjena mlađoj publici, kao i onoj koja je voljela naš “Raspad sistema”.

Dramaturginja: Dora Delbianco
Scenograf: Stefano Katunar
Kostimografkinja: Sara Lovrić Caparin
Koreograf: Damir Klemenić
Autor glazbe: Tomislav Babić
Oblikovateljica svjetla: Vesna Kolarec
Inspicijentica: Lorena Matešić

Igraju:
Wadsworth – Domagoj Ivanković
Yvette – Ornela Vištica
Gospođica Scarlet (Rujnić) – Tanja Smoje
Gospođa Peacock (Paunica), – Ana Maras Harmander
Gospođa White (Bjelinski), – Mia Begović
Pukovnik Mustard (Senf) – Filip Detelić
Profesor Plum (Šljivac) – Marko Makovičić
Gospodin Green (Zelenski) – Matija Šakoronja
Gospodin Body (Trupina) – Dražen Čuček
Kuharica / Poštarica – Anica Kontić
Policajac – Jakov Zovko

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: CLUEDO – društvena igra na sceni
2026-02-04 20:00 - 21:50 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)

Monokromi (svjetlosni reljefi) Damira Sobote u Galeriji Flora
2026-02-06 10:00 - 2026-02-27 18:00 | HDLUDU, Šetalište kralja Zvonimira 32, Dubrovnik
Damir Sobota u prostoru Galerije Flora izlaže ciklus radova koji se, na prvi pogled, doimaju krajnje jednostavnima. Sedam kvadratnih formata, svaki dimenzija 70 x 70 cm, svaki naslovljen tek bojom koju nosi: Crveni, Zeleni, Plavi, Sivi, Žuti… No ta se prividna jednostavnost vrlo brzo pokazuje kao optička i misaona zamka. Jer ono što Sobota izlaže nisu slike u klasičnom smislu riječi, niti su to objekti koji bi se dali iscrpiti jednim pogledom. Riječ je o radovima koji se aktiviraju tek u susretu s promatračem, u kretanju, u promjeni kuta gledanja, u svjetlu koje klizi preko njihove površine i vraća se oku kao stalno promjenjiv događaj.
Monokromi (svjetlosni reljefi) nastavak su autorova dugogodišnjeg istraživanja odnosa materije i svjetla, vidljivog i misaonog, onoga što jest i onoga što se tek događa.
Sam postupak izrade najbolje opisuje autor. Radovi su sastavljeni od tisuću i više fragmenata istog papira, tvornički rezanog na identične dimenzije. U samom procesu rezanja događa se ključni, gotovo nevidljivi pomak: sablja koja reže papir savija njegov rub u mikromilimetarskom rasponu, ostavljajući trag koji postaje vidljiv tek u susretu sa svjetlom. Budući da papir ima četiri moguće bočne strane, odnosno četiri ruba, svaki fragment, iako načinjen od istog materijala i iste boje, reflektira svjetlo drugačije. Tako nastaju četiri tona iste boje, ne kao rezultat miješanja pigmenata, nego kao posljedica fizičkog procesa i prostorne orijentacije materijala.
Sobota te fragmente kompozicijski slaže s gotovo asketskom disciplinom. Svaki ton, svaka strana papira, zauzima jednaki dio površine rada. Površina je ravnomjerno raspoređena, ali nikada statična. Upravo suprotno. U toj strogoj strukturi rađa se neprestano titranje. Kako se promatrač pomiče, kako se mijenja kut gledanja ili izvor svjetla, boja se mijenja, treperi, tamni i posvjetljuje.
Sobota koristi jednu boju kako bi otvorio prostor njezine unutarnje složenosti. Ona je polje istraživanja, frekvencija na kojoj se susreću materija i svjetlo.
U jednom trenutku, kako umjetnik sam kaže, materija papira postaje materija svjetla. To nije metafora, nego doslovan opis onoga što se događa pred očima promatrača. Površina rada ne reflektira svjetlo kao ogledalo, niti ga upija kao tamna ploha. Ona ga lomi, raspršuje, modulira. Svaki fragment papira ponaša se kao mala optička jedinica, hvatajući svjetlo i vraćajući ga u prostor na drugačiji način.
Ako bismo ove radove pokušali usporediti s drugim umjetničkim formama, mogli bismo reći da se Sobota ovdje približava glazbi. Sam će reći: Ako ćemo slikovito, detaljnije i motivima kompliciranije radove bih usporedio sa pjesmom ili skladbom no zbog svoje minimalnosti mogu reći da na ovaj rad gledam kao na ton, frekvenciju.
Minimalizam ovih radova nije estetska poza, niti formalna redukcija radi same redukcije. On je nužan kako bi se omogućilo ono bitno: iskustvo percepcije.
Monokromi su otvorena polja u koja se upisuje iskustvo gledanja. U tom smislu, svaki susret s radom je drugačiji. Boja koju vidimo danas nije ista ona koju ćemo vidjeti sutra, jer neće biti isto svjetlo, isti kut, isto stanje svijesti.
Helena Puhara

O autoru:
Damir Sobota (1988, Zagreb)
Diplomirao (2013) na Akademiji likovnih umjetnosti u Zagrebu, smjer Grafika. Radove je izlagao na samostalnim i grupnim izložbama, među kojima su 47. Likovni salon, Sublacije, Crna Gora(2025), 29.Slavonski Biennale, Institut nevidljivog (2024), Galerija Bačva, Sjever Istok Jug Zapad Sjever (2024), Lukowa Art Collection, Luzern, Švicarska (2023), Studio Tommaseo, Trieste Contemporanea, Trst (2022),Nagrada Radoslav Putar, Salon Galić, Split (2020), Palindrom, Lauba/U10, Zagreb/Beograd (2020/2021), Known Unknowns, Westpol A.I.R. Space, Leipzig (2019), 11. HT Nagrada, Muzej za suvremenu umetnost, Zagreb (2018), nekoliko edicija Bijenala Slikarstva.
Sudjelovao je na rezidencijalnom programu u Njemačkoj i SAD-u. Residency Unlimited-New York (2021), Halle 14/Hafenkombinat-Leipzig (2017/2018)
Dobitnik je nekoliko nagrada. Član je Hrvatskog društva likovnih umjetnika (HDLU) i Hrvatske zajednice samostalnih umjetnika (HZSU). Živi i radi u Zagrebu.
Kontakt: sobota88@hotmail.com

GSK Kerempuh: PREDSJEDNICI&CA
2026-02-06 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

HUBIH FESTIVAL 2026
2026-02-07
Sajam, konferencija i masterclass HUBIH.

GSK Kerempuh: UBOJSTVO U ORIENT EXPRESSU
2026-02-08 20:00 - 20:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

KONFERENCIJA “TEHNOLOGIJA BETONA 2026”
2026-02-10 10:00 - 2026-02-11 16:00
Naučno stručna konferencija i sajam o temi ”Tehnologija betona” održat će se 10. i 11.02.2026. godine u Sarajevu, Hotel Hills. Tradicionalni događaj koji već godinama okuplja struku i nauku na jednom mjestu, nudi mogućnost uspostavljanja domaće i regionalne saradnje, komunikacije i edukacije, i ovaj put će okupiti veliki broj izlagača iz cijele regije, kao i eminentna imena stručnjaka. S obzirom na to da su betonski proizvodi već decenijama predmet ispitivanja, cilj diskusije je razmjena znanja i iskustava u različitim oblastima inženjerstva, a sve s ciljem unaprijeđenja poslovanja, komunikacije i saradnje. Na konferenciji se iznose regulative i standardi u oblasti tehnologije betona, prezentiraju dosadašnja iskustva u procesu izgradnje objekata, te preispituju naučna, i tehnološka dostignuća kao i profesionalna opredjeljenja u kontekstu proizvodnje i primjene materijala za spravljanje betona, njihove prednosti i uslovi za primjenu kao i mogućnosti za poboljšanjem. U sajamskom dijelu se predstavljaju kompanije iz regije, tržišni lideri, koji nude mogućnost direktne komunikacije i predstavljanja svojih proizvoda, noviteta i inovacija. Spoj struke i nauke na jednom mjestu već godinama okuplja učesnike i posjetioce iz cijele regije.

GSK Kerempuh: ALAN FORD
2026-02-10 20:00 - 21:20, 2026-02-11 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Architecture in Serbia WITHIN-WITHOUT-INSIDE: ASAP
2026-02-11 17:00 - 18:00 | galerija DESSA, Židovska steza 4, Ljubljana, 1000, Slovenia
We invite you to join us on Wednesday, February 11, 2026, at 5 p.m. for the presentation of ASAP – Association of Serbian Architectural Practices. A critical discussion with the founders of the three offices, ASAP members, will be led by the renowned Serbian architecture critic Ljiljana Blagojević. ASAP activities will be presented by its executive director, Igor Marsenić.
ASAP – Association of Serbian Architectural Practices is a business association founded four years ago with the aim of promoting Serbian architecture and design through business networking programs, the exchange of ideas and experiences among members, and the establishment of dialogue within the profession and with the wider community. With its open approach to the community, topics of professional organization, management, responsibility, cooperation, and public communication, and above all with its projects and achievements, the membership is profiling a new architectural practice in Serbia – new in both a business and creative sense.
What architectural practices are being discussed here? Are they linked only by the business profile and common interests of actors in the private sector of architecture and design, or primarily by their persistence, courage, and determination to operate in the social sphere through their practice? How should we interpret the spaces and objects, interiors, buildings, and urban environments that result from this activity?
Presentation of ARCHITECTURE IN SERBIA WITHIN-WITHOUT-INSIDE by dr. Ljiljana Blagojević, architect, member of the ASAP world, about the work of the architectural offices DANILO DANGUBIĆ ARCHITECTS (DDA), TEN and ANTIPOD raises questions about their various creative positions in, inside and outside the architectural scene in Serbia. How to interpret different forms of action with different starting points and sources within the spatial, cultural and historical context of Serbian architecture? The activity of studio TEN takes place outside – WITHOUT – the architectural scene of Serbia. The work of DDA, which is found – WITHIN – within the Serbian scene, is in dialogue with topics that go beyond local architecture. Access to the architecture of Serbia, its interior – INSIDE – creates an ANTIPOD in interiors, which it shapes for new forms of global business. But those positions talk about isolated enclaves, but about the valences of modern practices in the architecture of Serbia?
A short presentation will be followed by a discussion with the founders of the three mentioned bureaus, in which they will participate:
Danilo Dangubić, DDA https://www.danilodangubic.com
Nemanja Zimonjić, TEN https://ten.studio
Branko Nikolić, ANTIPOD https://antipodstudio.com
More on ASAP

PREDSTAVLJANJE NOVOG DPUH IZDANJA
2026-02-12 13:00 - 14:30 | LZMK, Frankopanska 26, Zagreb, 10000, Croatia (Local Name: Hrvatska)
Zbornik radova znanstveno-stručnog skupa Hrvatski povjesničari umjetnosti: Olga Maruševski (1922.–2008.)
Zbornik predstavljaju: Dino Milinović, predsjednik DPUH-a, Filip Hameršak, ravnatelj LZMK-a, recenzentica Ljerka Dulibić, Milan Pelc i urednica Irena Kraševac
Zbornik radova znanstveno-stručnog skupa Hrvatski povjesničari umjetnosti Olga Maruševski (1922.–2008.) donosi priloge istraživača različitih generacija koji iz suvremenih perspektiva razmatraju tematske krugove u fokusu jedne od najistaknutijih hrvatskih povjesničarki umjetnosti.
Plodno polje svojega cjelokupnog znanstveno-istraživačkog rada Olga Maruševski pronašla je u razdoblju tzv. dugog 19. stoljeća. U brojnim je tekstovima među prvima valorizirala pojave i osobe koje su oblikovale hrvatsku umjetnost i kulturu toga doba, donoseći teorijsku utemeljenost u okviru širega srednjoeuropskog kruga, čime je njezin doprinos hrvatskoj povijesti umjetnosti od iznimnog značenja.
Autori priloga u Zborniku su: Andrea Baotić-Rustanbegović, Magdalena Blažić, Vanja Brdar Mustapić, Sanja Cvetnić, Dragan Damjanović, Frano Dulibić, Andrea Klobučar, Snješka Knežević, Ivan Kokeza, Irena Kraševac, Ozana Martinčić, Lina Šojat, Rafaela Tassotti i Antonija Tomić.
Posebnu vrijednost Zborniku daje prvi put objavljen autobiografski tekst Olge Maruševski (rođene Tanhofer) “Zapisci. Opasno je nagnuti se van prije osamdesete”. On donosi intimno, britko i autoironično svjedočanstvo o životu, radu i duhu vremena – od Drugog svjetskog rata do 2004. godine, nudeći ujedno i jedinstven pogled na zagrebački intelektualni i građanski milje.
Zbornik je objavljen u okviru projekta Hrvatski povjesničari umjetnosti, koji Društvo povjesničara umjetnosti Hrvatske od 2013. godine sustavno razvija s ciljem istraživanja i valorizacije djelovanja istaknutih povjesničara umjetnosti te pisanja povijesti struke u Hrvatskoj.
Izdavač: Društvo povjesničara umjetnosti Hrvatske, 2025.
Urednice: Irena Kraševac i Martina Petrinović
Recenzentice: Ljerka Dulibić i Ivana Mance Cipek
Oblikovanje: Tomislav Vlainić
Lektura: Sanja Graša i Maja Trinajstić
Opseg: 448 stranica
Naklada: 150 primjeraka

Dispozicija 2026-dijagram dijaloga/Arhitektura i kazalište
2026-02-12 20:00 | Galerija Modulor, Park Stara Trešnjevka 1, Zagreb, Grad Zagreb, 10000, Croatia (Local Name: Hrvatska)
Interdisciplinarni program DISPOZICIJA 2026 – dijagram dijaloga održava se u Centru za kulturu Trešnjevka i galeriji Modulor od 12. do 20. veljače 2026., dok je izložba otvorena za posjetitelje do 5. ožujka 2026.
Program započinje 12. veljače 2026., a otvorenje izložbe održat će se 20. veljače 2026. u 19 sati u prostoru galerije Modulor i foajeu Centra za kulturu Trešnjevka.
DISPOZICIJA je projekt koji arhitekturu promatra kao živ proces – kao polje dijaloga s kazalištem, glazbom, performansom i vizualnim umjetnostima. Program vode autori i autorice iz različitih, ali blisko povezanih umjetničkih područja: arhitektica Ivana Tutek, multimedijalni umjetnik, pjesnik i dizajner Stanislav Habjan te arhitektica i glazbenica Bernarda Lukač.
Središnji dio programa čine dvije izložbe koje zajedno tvore jedinstvenu tematsku cjelinu: uvodna izložba autora radionice i završna izložba radova nastalih u sklopu studentske radionice arhitekture. Izložbe prate proces, od autorske ideje do kolektivne interpretacije, i otvaraju prostor za razmjenu znanja, iskustava i umjetničkih jezika.
Program započinje glazbeno-scenskom igrom – performansom Kafka i sin, koji se izvodi 12. veljače 2026. u 20 sati i predstavlja tematski i konceptualni uvod u cijeli ciklus.

Stanislav Habjan i prijatelji glazbenici, Kafka i sin
2026-02-12 20:00 - 21:30 | Centar za kulturu Trešnjevka, Park Stara Trešnjevka 1, Zagreb, Grad Zagreb, 10000
12.2.2026. u 20 sati pozivamo u dvoranu Centra za kulturu Trešnjevka na izvedbu/performans Stanislava Habjana i prijatelja, Kafka i sin, čime započinjemo ovogodišnji projekt Dispozicija/Arhitektura i kazalište.
Kafka i sin je hibridna predstava koja se istodobno kreće između performansa, koncerta, recitala i osobne ispovijedi. Kroz crtanje, filmski jezik, glazbu i dramsku igru uživo, Stanislav Habjan istražuje motive očinstva, nasljeđivanja i umjetničkih utjecaja, polazeći od Kafkina „stanja siročeta“, koje se u izvedbi pretvara u čin trajnog posvajanja.
Predstava je dosad izvedena tek pet puta, a 2025. godine pozvana je na 30. Međunarodni festival malih scena u Rijeci, gdje je izazvala snažne i emotivne reakcije publike te bila opisana kao „neočekivano oslobađajuće iskustvo“.
Kritika ističe Habjanovu otvorenost prema umjetničkom nasljeđu i hrabrost da ga reinterpretira kroz osobni, izvedbeni čin, pri čemu se autorstvo promišlja kao zajednički prostor stvaranja. Kafka i sin tako ne govori samo o Kafki, nego i o suvremenom umjetniku, njegovim pru Trešnjevka, u dovorani, recima, saveznicima i publici.

Besplatna radionica „Buket pun ljubavi“
2026-02-14 10:00 - 12:00 | ZAGREB
U susret Valentinovu, pod vodstvom Petre Kovačić, mag. educ. art., očekuje vas kreativna radionica koja slavi ljubav kroz umjetnost – bez žurbe, bez pritiska, samo mašta, boje i uživanje u stvaranju.
Izrađivat ćemo jedinstvene bukete od oslikanog stvarnog i zamišljenog cvijeća. Uz slikanje, rezat ćemo i oblikovati elemente te kreirati 3D buket koji možete pokloniti dragoj osobi – ili sebi, kao trajnu uspomenu.

GSK Kerempuh: ŽENIDBA
2026-02-14 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

HOME&GARDEN INTERIOR DESIGN 2026
2026-02-17
SAJAM I KONFERENCIJA O OPREMANJU DOMA, UGOSTITELJSKIH, TURISTIČKIH I POSLOVNIH OBJEKATA
𝐇𝐎𝐌𝐄 & 𝐆𝐀𝐑𝐃𝐄𝐍 𝐈𝐍𝐓𝐄𝐑𝐈𝐎𝐑 𝐃𝐄𝐒𝐈𝐆𝐍
𝟏𝟕.𝟎𝟐.𝟐𝟎𝟐𝟔. | 𝐇𝐨𝐭𝐞𝐥 𝐇𝐢𝐥𝐥𝐬, 𝐒𝐚𝐫𝐚𝐣𝐞𝐯𝐨
Sajam i konferencija su namijenjeni arhitektama, dizajnerima enterijera i eksterijera, zaljubljenicima u uređenje doma, vlasnicima, direktorima i menadžerima ugostiteljskih i turističkih objekata, vlasnicima poslovnih objekata…
U sajamskom dijelu će se predstaviti kompanije sa novitetima, trendovima i proizvodima za savršeno uređenje prostora, a u konferencijom dijelu će govoriti eminentni stručnjaci i arhitekti o ovoj temi, sa brojnim savjetima, preporukama i inovacijama.
Događaj koji na jednom mjestu nudi sve, od temelja do krova, od enterijera do eksterijera.
Ne propustite ovaj vrhunski događaj sa odličnom ponudom izlagača i odličnim predavanjima poznatih regionalnih arhitekata.
Dođite da se družimo i zabavimo, i odavde ponesemo jedno divno iskustvo puno savjeta za savršeno uređen prostor.
Prijavi se već danas i osiguraj svoje mjesto.

GSK Kerempuh: TRAŽI SE NOVI SUPRUG
2026-02-19 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: OTAC, KĆI I DUH SVETI
2026-02-20 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula

Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SMRT NA DOPUSTU
2026-02-21 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646

Border Affinities. Architecture between Friuli Venezia Giulia and Slovenia
2026-02-23 19:00 - 2026-03-19 19:00 | Cankarjev dom, Prešernova cesta 10, Ljubljana, 1000, Slovenia
The exhibition Border Affinities. Architecture between Friuli Venezia Giulia and Slovenia / Le affinità di confine. Architetture tra Friuli Venezia Giulia e Slovenia brings together two countries (Slovenia and Italy), two photographers (Miran Kambič and Roberto Conte) and two curators (Luka Skansi and Paolo Nicoloso).
The opening of the exhibition will take place on Monday, 23 February at 7 p.m. in the Grand Reception Hall of Cankarjev dom, and it will be on view until 19 March.
The exhibition in Ljubljana is organised in collaboration between Open House Slovenia (OHS), Cankarjev dom, the Embassy of the Republic of Italy in Ljubljana, the Italian Cultural Institute in Ljubljana, ERPAC, and the Ministry of Culture of the Republic of Slovenia.
Border Affinities. Architecture between Friuli Venezia Giulia and Slovenia
/ Le affinità di confine. Architetture tra Friuli Venezia Giulia e Slovenia reveals the century-long architectural dialogue between Slovenia and Italy in an as yet unseen way. With carefully paired diptychs, it uncovers surprising parallels between cities, cultures, and nations whose ties have always been closer than meets the eye, and raises questions about the boundaries in human memory, perception, and shared cultural space. The exhibition features eighty large-format photographs taken especially for the project, investing it with a rare visual, research, and documentary value. Exploring the parallels, similarities, and differences between architecture in Slovenia and Friuli-Venezia Giulia in the last 150 years, the project perceives space as a historical document, a cultural bond, and a live medium of human identity.
The chosen reference point for this exploration is the diptych, i.e. the side-by-side juxtaposition of images of buildings constructed in the two countries.
The Slovenian part of the presentation features prominent architectural landmarks, including works by Jože Plečnik, Edvard Ravnikar, Oton Jugovec, and Boris Podrecca, as well as projects by younger architects, including the architectural firms Arrea, Bevk Perović arhitekti, Dekleva Gregorič arhitekti, Ofis arhitekti, and others. The exhibition raises fundamental questions about how buildings separated by a distance of a few tens or hundreds of kilometres tend to show surprisingly similar cultural ambitions, and how architectural form displays the political and social ideologies of various historical periods.
The exhibition explores how history has the power to imprint itself on both urban and architectural fabric and how these layers of time continue to shape our perception of the region today. Organized into chronological chapters, from the Austro-Hungarian era, the interwar years, the socialist Yugoslavia, and the post-war modernization and transformation of the region, Border Affinities reflects the depth of architectural dialogue between two geographically close yet historically divided realities over the last century and a half.
The exhibition Border Affinities. Architecture between Friuli Venezia Giulia and Slovenia / Le affinità di confine. Architetture tra Friuli Venezia Giulia e Slovenia was on view in Trieste, at the Magazzino delle Idee (Warehouse of Ideas), between 3 July and 30 November 2025, and formed part of the accompanying programme for GO! 2025 – European Capital of Culture Nova Gorica/Gorizia. The newly staged exhibition in Ljubljana’s Cankarjev dom presents the Slovenian public with an engaging visual narrative, a multifaceted portrait of the shared architectural and cultural history of two regions, two nations, and two neighbouring cultural spaces.
Patrons of the exhibition in Ljubljana:TOSIDOS, Construction Engineering and Execution, Ltd.; Protim Ržišnik Perc, GDH Ltd.; Association of Architects of Ljubljana; Illy Slovenia – Espresso Ltd.

PREDSTAVLJANJE NOVOG DPUH IZDANJA
2026-02-26 12:00 - 13:00 | Matica hrvatska, Strossmayerov trg 4, Zagreb, 10000, Croatia (Local Name: Hrvatska)
Vladimir Crnković
Ivan Rabuzin – Kritička antologija od 1944. do kraja 1964. godine
Ivan Rabuzin (1921.–2008.) jedan je od najznačajnijih predstavnika hrvatske i europske naive, umjetnik čije je djelo od svojih početaka do danas zadržalo jednaku svježinu, prepoznatljivost i univerzalnost. Njegov put, od amaterskih početaka sredinom 1940-ih do zrelog i visoko artikuliranog opusa ranih 1960-ih, obilježen je postupnim, ali iznimno dosljednim izgrađivanjem singularne poetike prepoznatljive u njegovim vizionarskim pejzažima, idealiziranim oblicima prirode te karakterističnim „kozmologijama“ oblaka, brežuljaka i cvjetova.
Publikacija Ivan Rabuzin – Kritička antologija od 1944. do kraja 1964. godine povjesničara umjetnosti Vladimira Crnkovića predstavlja opsežnu stručno-znanstvenu studiju posvećenu ranim dvama desetljećima Rabuzinova stvaralaštva. Posebnu vrijednost ovoj publikaciji daje činjenica da je Crnković tijekom više desetljeća blisko surađivao s Ivanom Rabuzinom, što mu je omogućilo jedinstven i iznimno informiran uvid u umjetnikov rad, razvoj i misaoni svijet.
Knjiga je ujedno osobna posveta Rabuzinovoj supruzi Ljubici, koja je podržala projekt.
Izdavači: DPUH, Grad Novi Marof, Kajkavsko spravišče (2025.)
Knjigu predstavljaju:
Dino Milinović
Ivana Mance Cipek
Marijan Špoljar
Vladimir Crnković
Organizatori predstavljanja: Društvo povjesničara umjetnosti Hrvatske i Odjel za likovne umjetnosti Matice hrvatske

PREDSTAVLJANJE NOVOG DPUH IZDANJA
2026-02-26 12:00 - 13:30 | Matica hrvatska, Strossmayerov trg 4, Zagreb, 10000, Croatia (Local Name: Hrvatska)
Vladimir Crnković
Ivan Rabuzin: Kritička antologija od 1944. do kraja 1964. godine
Knjigu predstavljaju: Dino Milinović, Ivana Mance Cipek, Marijan Špoljar i Vladimir Crnković
Ivan Rabuzin (1921.–2008.) jedan je od najznačajnijih predstavnika hrvatske i europske naive, umjetnik čije je djelo od svojih početaka do danas zadržalo jednaku svježinu, prepoznatljivost i univerzalnost. Njegov put, od amaterskih početaka sredinom 1940-ih do zrelog i visoko artikuliranog opusa ranih 1960-ih, obilježen je postupnim, ali iznimno dosljednim izgrađivanjem singularne poetike prepoznatljive u njegovim vizionarskim pejzažima, idealiziranim oblicima prirode te karakterističnim „kozmologijama“ oblaka, brežuljaka i cvjetova.
Publikacija Ivan Rabuzin – Kritička antologija od 1944. do kraja 1964. godine povjesničara umjetnosti Vladimira Crnkovića predstavlja opsežnu stručno-znanstvenu studiju posvećenu ranim dvama desetljećima Rabuzinova stvaralaštva. Nastala je između 2020. i 2024. kao priprema za stotu godišnjicu umjetnikova rođenja. Posebnu vrijednost ovoj publikaciji daje činjenica da je Crnković tijekom više desetljeća blisko surađivao s Ivanom Rabuzinom, što mu je omogućilo jedinstven i iznimno informiran uvid u umjetnikov rad, razvoj i misaoni svijet.
Autor u knjizi sustavno analizira ključna Rabuzinova djela, njihove stilske mijene, recepciju te odnos s kritičarima poput Radoslava Putara i Dimitrija Bašičevića – Miće. Izvorno zamišljena kao bogato ilustrirana monografija s više od stotinu crno-bijelih i kolor reprodukcija, publikacija je nakon dovršenog prijeloma morala biti objavljena bez ijedne reprodukcije zbog neriješenih pitanja autorskih prava s dijelom Rabuzinovih nasljednika. Iako su slike uklonjene, tekst ostaje neizmijenjen. Autor je u opsežnim bilješkama precizno naveo sve izvore u kojima se pojedina djela mogu vidjeti, kao i institucije i zbirke u kojima se čuvaju.
Knjiga je ujedno osobna posveta Rabuzinovoj supruzi Ljubici, koja je podržala projekt. Unatoč izostanku vizualnog materijala, studija nastoji – i prema autoru uspijeva – jasno pokazati umjetnikov razvoj te potvrditi važnost i univerzalnu vrijednost Rabuzinova opusa u kontekstu hrvatske naive, moderne umjetnosti i globalne likovne scene.
Recenzenti: Ivana Mance Cipek, Zrinka Pillauer Marić i Marijan Špoljar
Oblikovanje: Boris Ljubičić, Studio international
Prijelom i priprema za tisak: Borut Benčina, Vizikulum
Fotoportreti: Marija Braut, Antun Bukovec, Petar Dabac, Gianni Berengo Gardin, Sloven Mosettig, Saša Novković i Goran Vranić
Lektura: Maja Matković
Opseg: 112 stranica
Naklada: 350 primjeraka
